dionysius-halicarnassensis-history.de-demosthenis-dictione 35
φέρε δὴ τούτων εἰρημένων ἡμῖν λέγωμεν ἤδη καὶ 35 περὶ τῆς συνθέσεως τῶν ὀνομάτων ᾗ κέχρηται ὁ ἀνήρ . ὅτι μὲν οὖν περιττή τίς ἐστιν ἡ τῆς λέξεως τῆς Δημοσθένους ἁρμονία καὶ μακρῷ δή τινι διαλλάττουσα τὰς τῶν ἄλλων ῥητόρων , οὐκ ἐμὸς ὁ μῦθος . ἅπαντες γὰρ εὖ οἶδ᾿ ὅτι ταύτην αὐτῷ τὴν ἀρετὴν ἂν μαρτυρήσειαν , ὅσοι μὴ παντάπασι πολιτικῶν εἰσιν ἄπειροι λόγων , ὅπου γε καὶ οἱ κατὰ τὴν αὐτὴν ἡλικίαν ἀκμάσαντες ἐκείνῳ θαυμάζοντές τε δῆλοί εἰσιν αὐτὸν καὶ ζηλοῦντες ταύτης μάλιστα τῆς εὐτεχνίας , καίτοι τινὲς οὐδʼ οἰκείως διακείμενοι πρὸς αὐτόν , ὥστε κολακείας ἐξενέγκασθαι δόξαν , ἀλλʼ ἔνιοί γε καὶ σφόδρα ἀπεχθεῖς καὶ ἀδιαλλάκτους ἐπανῃρημένοι πολέμους . ὧν ἦν Αἰσχίνης ὁ ῥήτωρ , ἀνὴρ λαμπροτάτῃ φύσει περὶ λόγους χρησάμενος , ὃς οὐ πολὺ ἂν ἀπέχειν δοκεῖ τῶν ἄλλων ῥητόρων καὶ μετὰ Δημοσθένην μηδενὸς δεύτερος ἀριθμεῖσθαι . οὗτος μὲν δὴ τῆς ἄλλης δεινότητος , ἣ περὶ τὸν ἄνδρα τοῦτον ἐγένετο κατὰ τὸ λεκτικόν , ἔστιν ἃ διακνίζει καὶ συκοφαντεῖ , πρᾶγμα ἐχθροῦ ποιῶν . καὶ γὰρ καινότητα ὀνομάτων καὶ ἀηδίαν καὶ περιεργίαν καὶ τὸ σκοτεινὸν δὴ τοῦτο καὶ πικρὸν καὶ ἄλλα πολλὰ τοιαῦτα προστρίβεται αὐτῷ , βασκαίνων μέν , ὥσπερ ἔφην , καὶ ταῦτα , ὅμως δʼ οὖν ἀφορμάς γέ τινας τοῦ συκοφαντεῖν εὐλόγους λαμβάνων . περὶ δὲ τῆς συνθέσεως τῶν ὀνομάτων οὐδὲν οὔτε μεῖζον ἢ καταγέλωτα φέρων . καὶ οὐχὶ τοῦτό πω θαυμάζειν ἄξιονγ , ἀλλʼ ὅτι καὶ μαρτυρῶν πολλαχῇ τὴν ἀρετὴν τῷ ῥήτορι κατάδηλός ἐστι καὶ ζηλῶν . φανερὸν δὲ τοῦτο γένοιτʼ ἂν ἐξ ὧν αὐτὸς εἴρηκε , τότε μὲν οὕτω πως γράφων · Ὅταν δὲ ἄνθρωπος ἐξ ὀνομάτων συγκείμενος καὶ τούτων πικρῶν καὶ περιέργωνʼ ( ἐν γὰρ δὴ τούτοις οὐ τὴν ἐκλογὴν ἐπαινεῖ τῶν ὀνομά αὐτοῦ , μὰ Δία · τίς γὰρ ἂν γένοιτο πικρᾶς | καὶ περιέργου ζῆλος ὀνομασίας ; ) , ἐν ἑτέρῳ δὲ τόπῳ οὑτωσὶ λέγων · ‘Ὡς ὑμᾶς ὀρρωδῶ κακῶς πάσχοντας , τὴν σύνθεσιν τῶν Δημοσθένους ὀνομάτων ἀγαπήσαντας.ʼ καὶ γὰρ ἐνταῦθα πάλιν οὐ δέδοικε , μὴ τὸ κάλλος καὶ τὴν μεγαλοπρέπειαν αὐτοῦ τῶν ὀνομάτων ἀγαπή σωσιν Ἀθηναῖοι , ἀλλὰ μὴ λάθωσιν ὑπὸ τῆς συνθέσεως γοητευθέντες , ὥστε καὶ τῶν φανερῶν αὐτὸν ἀδικηἀφεῖναι διὰ τὰς σειρῆνας τὰς ἐπὶ τῆς ἁρμονίας . ἐκ δὲ τούτων οὐ χαλεπὸν ἰδεῖν , ὅτι δεινότητα μὲν αὐτῷ , ὅσην οὐχ ἑτέρῳ , μαρτυρῶν καὶ ταῖς σειρῆσιν ἀπεικάζων αὐτοῦ τὴν μουσικήν , ἀγάμενος δὲ οὐ τῆς ἐκλογῆς τῶν ὀνομάτων αὐτόν , ἀλλὰ τῆς συνθέσεως , ἀναμφιλόγως αὐτῷ ταύτην παρακεχώρηκε τὴν ἀρετήν .
Lemmas: φέρω δή οὗτος λέγω ἐγώ λέγω ἤδη καί 35 περί ὁ σύνθεσις ὁ ὄνομα ὅς χράω ὁ ἀνήρ . ὅτι μέν οὖν περισσός τις εἰμί ὁ ὁ λέξις ὁ Δημοσθένης ἁρμονία καί μακρός δή τις διαλλάσσω ὁ ὁ ἄλλος ῥήτωρ , οὐ ἐμός ὁ μῦθος . ἅπας γάρ εὖ οἶδα ὅτι οὗτος αὐτός ὁ ἀρετή ἄν μαρτυρέω , ὅσος μή παντάπασι πολιτικός εἰμί ἄπειρος λόγος , ὅπου γε καί ὁ κατά ὁ αὐτός ἡλικία ἀκμάζω ἐκεῖνος θαυμάζω τε δῆλος εἰμί αὐτός καί ζηλόω οὗτος μάλα ὁ εὐτεχνία , καίτοι τις οὐδέ οἰκεῖος διάκειμαι πρός αὐτός , ὥστε κολακεία ἐκφέρω δόξα , ἀλλά ἔνιοι γε καί σφόδρα ἀπεχθής καί ἀδιάλλακτος ἐπαναλέγω πόλεμος . ὅς εἰμί Αἰσχίνης ὁ ῥήτωρ , ἀνήρ λαμπρός φύσις περί λόγος χράω , ὅς οὐ πολύς ἄν ἀπέχω δοκέω ὁ ἄλλος ῥήτωρ καί μετά Δημοσθένης μηδείς δεύτερος ἀριθμέω . οὗτος μέν δή ὁ ἄλλος δεινότης , ὅς περί ὁ ἀνήρ οὗτος γίγνομαι κατά ὁ λεκτικός , εἰμί ὅς διακνίζω καί συκοφαντέω , πρᾶγμα ἐχθρός ποιέω . καί γάρ καινότης ὄνομα καί ἀηδία καί περιεργία καί ὁ σκοτεινός δή οὗτος καί πικρός καί ἄλλος πολύς τοιοῦτος προστρίβω αὐτός , βασκαίνω μέν , ὥσπερ φημί , καί οὗτος , ὅμως δέ οὖν ἀφορμή γε τις ὁ συκοφαντέω εὔλογος λαμβάνω . περί δέ ὁ σύνθεσις ὁ ὄνομα οὐδείς οὔτε μέγας ἤ κατάγελως φέρω . καί οὐ οὗτος πω θαυμάζω ἄξιος , ἀλλά ὅτι καί μαρτυρέω πολλαχῆ ὁ ἀρετή ὁ ῥήτωρ κατάδηλος εἰμί καί ζηλέω . φανερός δέ οὗτος γίγνομαι ἄν ἐκ ὅς αὐτός λέγω , τότε μέν οὕτως πως γράφω · ὅταν δέ ἄνθρωπος ἐκ ὄνομα σύγκειμαι καί οὗτος πικρός καί περιέργω ( ἐν γάρ δή οὗτος οὐ ὁ ἐκλογή ἐπαινέω ὁ ὀνομά αὐτός , μά Ζεύς · τίς γάρ ἄν γίγνομαι πικρός | καί περίεργος ζῆλος ὀνομασία ; ) , ἐν ἕτερος δέ τόπος οὕτως λέγω · Ὡς σύ ὀρρωδέω κακός πάσχω , ὁ σύνθεσις ὁ Δημοσθένης ὄνομα ἀγαπάω καί γάρ ἐνταῦθα πάλιν οὐ δείδω , μή ὁ κάλλος καί ὁ μεγαλοπρέπεια αὐτός ὁ ὄνομα ἀγαπάω Σῶσις Ἀθηναῖος , ἀλλά μή λανθάνω ὑπό ὁ σύνθεσις γοητεύω , ὥστε καί ὁ φανερός αὐτός ἀδικηἀφεῖναι διά ὁ σειρήν ὁ ἐπί ὁ ἁρμονία . ἐκ δέ οὗτος οὐ χαλεπός ὁράω , ὅτι δεινότης μέν αὐτός , ὅσος οὐ ἕτερος , μαρτυρέω καί ὁ σειράω ἀπεικάζω αὐτός ὁ μουσική , ἄγαμαι δέ οὐ ὁ ἐκλογή ὁ ὄνομα αὐτός , ἀλλά ὁ σύνθεσις , ἀναμφίλογος αὐτός οὗτος παραχωρέω ὁ ἀρετή .